Møde i Rebild Kulturskoles bestyrelse

Tirsdag den 8. februar 2022 kl. 19.30

I Verandaen på Kulturstationen i Skørping

Tilstede: Pia Britt Elberg, Henrik Backhausen, Katrine H Christensen,

Morten L Friis, Kristian Helmer.

Afbud: Lisbeth Trolle, Søren Høy, Allan Pinnerup.

Dagsorden:

1. Godkendelse af dagsorden. - Godkendt
2. Evt. kommentarer til referat af den 26. oktober. -Ingen kommentarer.
3. Velkommen til Pia Britt Elberg som ny politisk repræsentant i bestyrelsen. -Der blev budt velkommen.
4. Meddelelser fra Kulturskolens leder herunder:

* Økonomi,

Endeligt resultat for 2021.Vi kommer ud af 2021 med et lille overskud på 64.758. forbrugsprocenten i 2022 ligger efter en måned på 10,6%. Der har været en del ekstra udgifter ifm etablering af ADK i den ny kulturskolebygning, og i HUSET, og der er fortsat bygherreleverancer, som ikke er leveret og betalt endnu fx bænke til forgang samt lydtæpper i de to nye musiklokaler. Ansættelsesmæssigt holde vi niveauet lavt, da der jo gerne skulle være plads til en 50% souschef per 1. august. Vi mangler et par fagfunktioner på undervisersiden, men souschefen skal på plads først. Der er ikke tilført driftsmidler til de nye bygninger, så på sigt vil vores økonomi blive udfordret.

* Arrangementer

Kulturskolen har været vært for et stævne med Nordjyllands Ungdoms Symfoniorkester i salen på Kulturstationen den 29-30. januar stævnet blev gennemført uden overnatning og uden publikum til koncerten. Tirsdag den 1. februar var kulturskolen vært for et koncertprojekt med Prinsens musikkorps med slagtøjselever og elever fra vores talentklasse. Publikum bestod alene af forældrene til deltagende elever. Begge arrangementer blev dirigeret af vores tidligere dirigentelev Johanne Grønkjær Lorenzen.

I marts medvirker kulturskolen ved indvielsen af 100 salen lørdag den 12. marts, og der afholdes en fælles dag for folkeskolernes valghold fredag den 25. marts.

* Coronas påvirkning af kulturskolens aktiviteter.

Det viste sig fornuftigt at begrænse publikumsdeltagelsen til de to store arrangementer i januar, da der var en del smittetilfælde blandt eleverne i dagene efter. Der er fortsat stor smitte blandt eleverne, som medfører en del afbud. Dette presser især holdundervisningen og sammenspil, hvor kontinuitet og sammenhængskraft kommer under pres.

* Adgang til lokaler- og snitflader til foreninger.

Forvaltningen arbejder på at få lavet klare aftaler omkring råderet og adgang til kommunale lokaler både for foreningerne og for de kommunale institutioner. Kulturskolen er afhængig af adgang til lokalerne på Kulturstationen, og vi håber på fleksible løsninger de steder, hvor vi ikke er alene om råderetten.

1. Gennemgang af Kulturskolens betalingsregler og evt. justering af priser. Priserne er en del af det kommunale takstkatalog og skal indstilles til endelig beslutning i byrådet medio august.

[Regler og praktisk information | Rebild Kulturskole](https://www.rebildkulturskole.dk/information/regler-og-praktisk-information/)

[Priser | Rebild Kulturskole](https://www.rebildkulturskole.dk/information/priser/)

Reglerne blev vendt, og bestyrelsen indstiller det fremlagte forslag til priser for sæson 22/23

1. Det regionale Ungdomssymfoniorkesterarbejde.

Kulturkanten har fundet 150.000 kr. til at sikre at orkestret kan videreføres i 2022-2024.

Der skal arbejdes i Kulturskoler i Nordjylland med nye udviklingsmål og justering af aktiviteter og den samlede økonomi.

Kulturskoler i Nordjylland hæver skolernes egenbetaling og foretager justeringer, så NUS kan føres videre.

Indsatserne falder inden for 4 områder, som ligger godt i tråd med kulturskolernes behov, og der tages størst muligt hensyn til det indsatsområde, der giver bedst mening lokalt i de enkelte kommuner:

* Outreach og involvering af nye ungegrupper -fx gennem lokale folkeskoler
* Implementering af skabende processer i arbejdet
* Samarbejde med det professionelle musikmiljø
* Nordjyske fortællinger i og på tværs af kommunerne

1. Indvielse af nye lokaler i Støvring, 2x udskudt, -og nu til torsdag den 24. marts.

På grund af byrådsmøde den 24. marts flyttes indvielsen frem til tirsdag den 22. marts.

Programmet starter med en officiel inviteret indvielse kl. 15.30 til 17.00 og derefter et åbent hus arr. for alle der har lyst fra kl. 17. til 19.00.

1. Planlagte møder i 2022:

Møde: tirsdag den 7. juni

Møde: tirsdag den 6. september

Valg onsdag den 12. okt. kl. 19.30

Konst. Møde tirsdag 25. okt. kl. 19.30

1. Evt.

Intet her under.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_